OpenLLM-France/wikimedia huggingface dataset:
# East Brainerd

East Brainerd és una concentració de població designada pel cens dels Estats Units a l'estat de Tennessee. Segons el cens del 2000 tenia 14.132 habitants.

## Demografia

Segons el cens del 2000, East Brainerd tenia 14.132 habitants, 4.839 habitatges, i 4.151 famílies. La densitat de població era de 630,1 habitants/km².
Dels 4.839 habitatges en un 41,9% hi vivien nens de menys de 18 anys, en un 76,3% hi vivien parelles casades, en un 7,2% dones solteres, i en un 14,2% no eren unitats familiars. En l'11,8% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,5% tenia menys de 18 anys, un 6,6% entre 18 i 24, un 27,4% entre 25 i 44, un 29,7% de 45 a 60 i un 8,7% 65 anys o més.
L'edat mediana era de 39 anys. Per cada 100 dones de 18 o més anys hi havia 93,7 homes.
La renda mediana per habitatge era de 66.151 $ i la renda mediana per família de 68.727 $. Els homes tenien una renda mediana de 46.733 $ mentre que les dones 29.179 $. La renda per capita de la població era de 27.966 $. Entorn del 3,2% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Brainerd». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- East Brainerd». American Fact Finder. Oficina del Cens dels Estats Units, 12-01-2010.
# Bett1HULKS Championship

El torneig de Colònia, conegut oficialment com a bett1HULKS Championship, és una competició tennística professional que es disputa sobre pista dura interior al Lanxess Arena de Colònia, Alemanya. Pertany a les sèries 250 del circuit ATP masculí.
El torneig es va crear l'any 2020, aprofitant que molts torneigs es van cancel·lar a causa a la pandèmia de COVID-19, junt al bett1HULKS Indoors que també se celebra a Colònia una setmana abans.

## Palmarès
### Individual masculí

| Any | Campió | Finalista | Resultat |
| 2020 | Alexander Zverev | Diego Schwartzman | 6−2, 6−1 |

### Dobles masculins

| Any | Campions | Finalistes | Resultat |
| 2020 | Raven Klaasen Ben McLachlan | Kevin Krawietz Andreas Mies | 6−2, 6−4 |

## Referències

* ↑ «ATP Announces Four New Events For 2020» (en anglès). ATP, 10-09-2020. [Consulta: 10 octubre 2020].

## Enllaços externs

* Bett1HULKS Championship - Lloc web oficial (alemany) (anglès)
* Perfil del torneig a l'ATP (anglès)
Colònia :
2020 :
# Bloomfield (Nou Mèxic)

Bloomfield és una població dels Estats Units a l'estat de Nou Mèxic. Segons el cens del 2000 tenia 6.417 habitants.

## Demografia

Segons el cens del 2000, Bloomfield tenia 6.417 habitants, 2.222 habitatges, i 1.708 famílies. La densitat de població era de 494,5 habitants per km².
Dels 2.222 habitatges en un 42,6% hi vivien nens de menys de 18 anys, en un 55,9% hi vivien parelles casades, en un 15,5% dones solteres, i en un 23,1% no eren unitats familiars. En el 19,7% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,26.
Per edats la població es repartia de la següent manera: un 32,4% tenia menys de 18 anys, un 9,7% entre 18 i 24, un 27% entre 25 i 44, un 20,9% de 45 a 60 i un 10% 65 anys o més.
L'edat mediana era de 31 anys. Per cada 100 dones de 18 o més anys hi havia 89,5 homes.
La renda mediana per habitatge era de 32.905 $ i la renda mediana per família de 34.760 $. Els homes tenien una renda mediana de 29.144 $ mentre que les dones 19.203 $. La renda per capita de la població era de 14.424 $. Aproximadament el 15,2% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bloomfield». American Fact Finder. Oficina del Cens dels Estats Units, 12-01-2010.
# Boisgervilly

Boisgervilly (en bretó Koad-Yarnvili, en gal·ló Boéz-Jergaud) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.369 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 936 | 936 | 921 | 1.074 | 1.174 | 1.215 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1983-2001 | Pierre Duault | |
| 2001- | Bernard Piedvache | |
# Pontoporèids

* No s'ha de confondre amb Pontopòrid.
Els pontoporèids o pontoporeids (Pontoporeiidae) són una família de crustacis d'amfípodes que conté els següents gèneres:
* Diporeia Bousfield, 1989
* Monoporeia Bousfield, 1989
* Pontoporeia Krøyer, 1842
* Zaramilla Stebbing, 1888

## Referències

* ↑ Claude De Broyer, Mark Costello & Denise Bellan-Santini. «Pontoporeiidae». World Register of Marine Species, 2012. [Consulta: 23 setembre 2012].
* ↑ d'Udekem d'Acoz, C. 2011: Validation of the family Bathyporeiidae (Crustacea, Amphipoda). Zootaxa, 2791: 54-62. Preview
# Eddie Johnson

Eddie Johnson és un pilot estatunidenc de curses automobilístiques nascut el 10 de febrer del 1919 a Richmond, Virgínia.
Johnson va córrer a la Champ Car a les temporades 1950-1952 i 1955-1966 incloent-hi la cursa de les 500 milles d'Indianapolis dels anys 1952-1966.
Eddie Johnson va morir en un accident d'avioneta prop de Cleveland, Ohio el 30 de juny del 1974.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1952 | 81 | 24 | 133.973 | 30 | 16 | 193 | 0 | a 7 voltes |
| 1953* | 2 | - | - | - | 7 | ? | ? | Va acabar |
| 1954** | 2 | - | - | - | 22 | ? | ? | Retirat |
| 1955 | 83 | 32 | 134.449 | 32 | 13 | 196 | 0 | a 4 voltes |
| 1956 | 81 | 32 | 139.093 | 32 | 15 | 195 | 0 | a 5 voltes |
| 1957 | 43 | 20 | 140.171 | 28 | 25 | 93 | 0 | Rodes |
| 1958 | 61 | 26 | 142.670 | 26 | 9 | 200 | 0 | Va acabar |
| 1959 | 19 | 8 | 144.000 | 9 | 8 | 200 | 0 | Va acabar |
| 1960 | 22 | 7 | 145.003 | 10 | 6 | 200 | 0 | Va acabar |
| 1961 | 33 | 10 | 145.843 | 12 | 18 | 127 | 0 | Accident |
| 1962 | 32 | 18 | 146.592 | 23 | 25 | 38 | 0 | Magneto |
| 1963 | 88 | 21 | 148.509 | 22 | 20 | 112 | 0 | Accident |
| 1964 | 84 | 24 | 152.905 | 11 | 26 | 6 | 0 | Bomba del combustible |
| 1965 | 23 | 28 | 153.998 | 32 | 10 | 195 | 0 | a 5 voltes |
| 1966 | 54 | 29 | 158.898 | 28 | 7 | 175 | 0 | Retirat |
| Totals | Totals | Totals | Totals | Totals | Totals | 1930 | 0 | |
| Curses | 13 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 5 |
| Retirades | 6 |

### Nota

* * Cotxe compartit amb Jim Rathmann
* ** Cotxe compartit amb Rodger Ward.

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Eddie Johnson va participar en 9 curses de F1, debutant al Gran Premi d'Indianapolis 500 del 1952.

### Palmarès a la F1

* Participacions: 9
* Poles: 0
* Voltes Ràpides: 0
* Victòries: 0
* Podiums: 0
* Punts vàlids per la F1: 1
# Bosc Comunal de Fillols

El Bosc Comunal de Fillols és un bosc públic del terme comunal de Fillols, a la comarca del Conflent, de la Catalunya del Nord.
És un bosc petit, d'a penes 0,14 km², situat a prop i al nord-oest del poble de Fillols, en els vessants sud-est i est de la carena que separa els termes comunals de Fillols i de Cornellà de Conflent.
El bosc està sotmès a una explotació gestionada per la comuna de Fillols, atès que es bosc és propietat comunal. Té el codi F16238N dins de l'ONF (Office national des forêts).

## Referències

* ↑ El Bosc Comunal de Fillols en els ortofotomapes de l'IGN
# Bosc Comunal de Dorres

El Bosc Comunal de Dorres (oficialment en francès Forêt communale de Dorres) és un bosc del terme comunal de Dorres, a la comarca de l'Alta Cerdanya, de la Catalunya del Nord.
El bosc, de 3,18 km², està dividit en dos sectors; un al nord i l'altre a la zona central - meridional del terme, a prop al nord del poble.
El bosc està sotmès a una explotació gestionada per la comuna de Dorres, atès que es bosc és propietat comunal. Té el codi F16229E dins de l'ONF (Office national des forêts).

## Referències

* ↑ El sector nord del Bosc Comunal de Dorres en els ortofotomapes de l'IGN
* ↑ El sector sud del Bosc Comunal de Dorres en els ortofotomapes de l'IGN
# Domènec Broto i Regalés

Domènec Broto i Regalés (Terrassa, 28 de juliol de 1903 - Auloron Santa Maria, 16 de març de 1960) fou un futbolista català de les dècades de 1920 i 1930.

## Trajectòria

Jugava a la posició d'interior. Ingressà al primer equip del FC Terrassa durant la temporada 1922-23. Al club egarenc destacà la seva gran capacitat golejadora, guanyant la Copa Catalunya la temporada 1924-25; fet que li permeté fitxar pel RCD Espanyol l'abril de 1928, juntament amb Crisant Bosch i Juli Kaiser. Fou un dels homes més importants de l'equip durant la seva primera temporada al club, ajudant de forma decisiva a guanyar el Campionat de Catalunya i la Copa d'Espanya. Durant aquesta edició de Copa fou autor de sis gols. La següent temporada, amb Jack Greenwell a la banqueta va perdre protagonisme en favor de Ricard Gallart. Arribà a ser apartar de l'equip essent readmès posteriorment al mateix. Acabada la temporada 1929-30 signà pel CE Castelló, però aviat retornà al FC Terrassa, club on encara avui dia és un dels seus màxims golejadors. Fou un habitual de la selecció catalana de futbol durant la segona meitat de la dècada de 1920.

## Palmarès

* Campionat de Catalunya de futbol:
** 1928-29
* Copa d'Espanya de futbol:
** 1928-29

## Referències

* ↑ «Falleció el ex jugador Domingo Broto». Mundo Deportivo, 17-03-1960. [Consulta: 1r octubre 2014].
* 1 2 3 «Fitxa de Broto». Periquito.cat. [Consulta: 1r octubre 2014].
* ↑ «Cromo de futbol: FOOTBALL GALERIA DE JUGADORES Serie B, Número 10». Xocolates Piera & Brugueras, Anys vint. [Consulta: 1r octubre 2014].
* 1 2 «Domingo Broto». hallofameperico. [Consulta: 1r octubre 2014].
* ↑ «A Broto, el Español le ha dado una baja "de ida y vuelta"». Mundo Deportivo, 29-01-1930. [Consulta: 1r octubre 2014].

## Enllaços externs

* Perfil a BDFutbol
# Pozorrubio de Santiago

Pozorrubio de Santiago (anteriorment anomenat Pozorrubio) és un municipi de la província de Conca a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 547 | 547 | 468 | 446 |
# Pozo de Urama

Pozo de Urama és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 50 | 43 | 41 | 44 |
# Boa Entrada (São Tomé i Príncipe)

Boa Entrada és una localitat de São Tomé i Príncipe. Es troba al districte de Lobata, al nord de l'illa de São Tomé. La seva població és de 700 (2008 est.). Es troba a un ramal de la carretera que enllaça amb l'EN-1 amb São Tomé a l'est i Neves a l'oest. Limita a l'oest amb Agostinho Neto i al nord-est amb Conde. És famosa perquè hi ha l'edifici històric de la plantació de cacau i cafè conegut com Roça Boa Entrada.

## Evolució de la població

Població de Boa Entrada (2001-2008) :
| 2001 | 2008 |
| 614 | 700 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Boa Esperança

Boa Esperança, també coneguda com a Aldeamento da Boa és una localitat de São Tomé i Príncipe al districte de Lobata, al nord de l'illa de São Tomé. La seva població és de 487 (2008 est.). Situada a l'est de la capital São Tomé, en forma part de la seva àrea urbana. Limita al nord-est amb Agostinho Neto, al nord amb Conde, al nord-est amb Bela Vista i a l'est amb Correia. Al sud limita amb el districte de Cantagalo.

## Evolució de la població

Població de Boa Esperança (2001-2008) :
| 2001 | 2008 |
| 417 | 487 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Boscardinita

La boscardinita és un mineral de la classe dels sulfurs, que pertany al grup de la sartorita. Rep el nom en honor de Matteo Boscardin (n. 1939), col·leccionista de minerals, per la seva contribució al coneixement de la mineralogia regional a Itàlia a través de la publicació de més de 100 articles.

## Característiques

La boscardinita és un element químic de fórmula química TlPb₄(Sb₇As₂)S$_{18}$. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema triclínic. Químicament es troba relacionada amb la chabourneïta, la jentschita i la protochabourneïta.

## Formació i jaciments

Va ser descoberta a la mina del Mont Arsiccio, a Sant'Anna di Stazzema, Stazzema (Toscana, Itàlia). També ha estat descrita a Jas Roux, a La Chapelle-en-Valgaudemar (Provença - Alps - Costa Blava, França). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Boscardinite» (en anglès). Mindat. [Consulta: 12 abril 2019].
# Prša

Prša és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1439.
# Ps (UNIX)

A la majoria de sistemes operatius similars a UNIX, la comanda ps permet visualitzar els processos que s'estan executant. L'ordre ps permet doncs accedir a les dades que el sistema operatiu disposa sobre els processos en execució. Aquestes dades es guarden al bloc de control de procés i per tant, les dades a les que podrem accedir seran les mateixes que emmagatzema aquesta estructura de dades (identificador de procés o PID, estat del procés, estadístiques del procés, recursos utilitzats, etc.)

## Implementacions

Hi ha diferents implementacions de la comanda ps, les quals difereixen sobretot en la forma d'utilitzar les opcions. Podem destacar 3 versions principals:
* Opcions UNIX: les opcions han d'estar totes agrupades i han d'estar precedides per un guió (-).
* Opcions BSD: poden estar agrupades i no utilitzen mai el guió (-).
* Opcions llargues de GNU: van precedides per dos guions (--)

## Paquet de programari

En sistemes GNU/Linux basats en Debian, la comanda ps ve proporcionada pel paquet procps, tal com mostra la següent seqüència de comandes:

## Exemples

El mode més simple d'utilitzar ps és:
Que mostra tots els processos que tenen el mateix identificador d'usuari efectiu (EUID) que el de l'usuari que executa la comanda i que tenen associada la mateixa terminal des de la que es convoca la comanda ps. La primera columna mostra l'identificador del procés (de l'anglès Process Identifier PID), la terminal associada al procés (columna TTY), el temps acumulat d'ús de CPU (columna TIME) i finalment la comanda que ha generat el procés.
Sovint es combina l'ús de la comanda ps amb la comanda grep:

## Vegeu també

* Gestió de processos
* Fil d'execució
* Watch

## Enllaços externs

* The ps Command - Per The Linux Information Project (LINFO) (anglès)
* man ps (anglès)
* Exemples d'ús de la comanda ps Arxivat 2008-05-31 a Wayback Machine..
* Manual de la comanda ps (man ps)
Viccionari
# Premi Pere Casaldàliga a la Solidaritat

El Premi Pere Casaldàliga a la Solidaritat és un premi que atorga anualment el Festival Internacional de Cinema Social de Catalunya a tota «entitat o persona que, per la seva obra o actitud, hagi contribuït a fer que la solidaritat entre els pobles o les persones sigui un fet i no tan sols un desig».

## Premiats

* 2004: Bages per tothom
* 2005: C.C.ONG Ajuda al Desenvolupament de Sant Sadurní d'Anoia
* 2006: Acsur-Las Segovias
* 2007: Enrique de Castro
* 2008: Pallassos sense fronteres
* 2009: Jordi Planas
* 2010: Inshuti
* 2011: Unió Romaní
* 2012: Arcadi Oliveres
* 2013: Plataforma d'Afectats per la Hipoteca
* 2014: SICAR cat
* 2015: Casal Claret de Vic
* 2016: Proactiva Open Arms
* 2017: Arrels Fundació
* 2018: Projecte VOZES
* 2019: Escenaris Especials
* 2021: Lligam dona
* 2022: Cooperativa l’Olivera
* 2023: Fita de Càritas Arxiprestal de Manresa

## Referències

* ↑ «PREMIS PERE CASALDÀLIGA». Festival Internacional de Cinema Social de Catalunya. Arxivat de l'original el 2018-04-18. [Consulta: 18 abril 2018].
* ↑ «Jordi Planas, Premi Pere Casaldàliga a la Solidaritat». El Punt Avui, 27-04-2009.
* ↑ «El CLAM reconeix Arrels Fundació amb el premi Pere Casaldàliga 2017». Nació Digital. [Consulta: 18 abril 2018].
* ↑ «Premi Pere Casaldàliga per a Escenaris Especials, una entitat que utilitza el teatre com a eina d'inclusió». Regió7, 16-04-2019.
* ↑ «La cooperativa l’Olivera, Premi Pere Casaldàliga a la Solidaritat del CLAM 2022 - Montpeità - El Setmanari de Sant Fruitós del Bages», 20-09-2022. [Consulta: 12 setembre 2024].
* ↑ Serrat, Laura. «El premi Pere Casaldàliga del Clam reconeix la tasca d’inserció laboral de Càritas» (en castellà), 15-10-2023. [Consulta: 12 setembre 2024].
# Bohonal de Ibor

Bohonal de Ibor és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 592 | 574 | 548 | 548 | 556 | 542 |
# Font de Can Sala de Dalt

La Font de Can Sala de Dalt és una obra de Cervelló (Baix Llobregat) protegida com a bé cultural d'interès local.

## Descripció

Font de muntanya agençada amb elements d'obra i un rafal que fa de mirador, ja que es troba per sobre del nivell topogràfic de la masia de Can Sala de Dalt, a uns 100 metres de distància.

## Història

A part d'altres captacions d'aigua que disposa la Masia de Can Sala de Dalt, aquesta font conserva elements d'obra de la captació primitiva i el mateix entorn originari del redós. Les construccions amb elements de suports de ciment armat demostra una construcció moderna, probablement dels anys 50 del segle xx.

## Referències

* 1 2 «Font de Can Sala de Dalt». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# Leetsdale

Leetsdale és una població dels Estats Units a l'estat de Pennsilvània. Segons el cens del 2000 tenia 1.232 habitants.

## Demografia

Segons el cens del 2000, Leetsdale tenia 1.337 habitants, 586 habitatges, i 370 famílies. La densitat de població era de 480,5 habitants/km².
Dels 586 habitatges en un 23,6% hi vivien nens de menys de 18 anys, en un 41,7% hi vivien parelles casades, en un 14,1% dones solteres, i en un 40,8% no eren unitats familiars. En el 38% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,3% tenia menys de 18 anys, un 6,2% entre 18 i 24, un 26,9% entre 25 i 44, un 22,7% de 45 a 60 i un 22,8% 65 anys o més.
L'edat mediana era de 43 anys. Per cada 100 dones de 18 o més anys hi havia 74,6 homes.
La renda mediana per habitatge era de 28.672 $ i la renda mediana per família de 37.500 $. Els homes tenien una renda mediana de 31.932 $ mentre que les dones 25.750 $. La renda per capita de la població era de 19.172 $. Entorn del 9,6% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leetsdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Leetsdale». American Fact Finder. Oficina del Cens dels Estats Units, 12-01-2010.
# 1200
## Esdeveniments

* 5 de febrer - Comença el regne d'Al-Àdil (Safadí), sultà d'Egipte i germà de Saladí.
* 23 de maig - Port-Mort (Regne de França): Casament entre el príncep Lluís i Blanca de Castella.
* Ramon VI de Tolosa (1194-1222) es casa amb Elionor d'Aragó, germana de Pere el Catòlic. Aliança dels comtes de Tolosa amb el Casal de Barcelona.
* Gran victòria mongol sobre la Xina en una guerra amb més de 30 milions de baixes

## Necrològiques

* 2 de febrer - Lieja (principat de Lieja): Albert II de Cuijk, príncep-bisbe
* 23 d'abril -Fujian (Xina): Zhu Xi, erudit xinès del temps de la dinastia Song que va arribar a ser un dels més importants neoconfucianistes. (n. 1130)

## Referències

* ↑ Sivéry, Gérard. Blanche de Castille (en francès). Fayard, 1990, p. 11. ISBN 978-2213025087.
* ↑ Chaussende, Damien, 1977- .... La Chine au XVIIIe siècle : l'apogée de l'empire sino-mandchou des Qing. París: Les Belles lettres, impr. 2013. ISBN 978-2-251-41051-7.
# Travessa del Montseny

La Travessa del Montseny és una marxa excursionista o caminada de resistència no competitiva, que es realitza al massís del Montseny, organitzada per Club Excursionista Caminaires de Vilamajor, i que forma part del Circuit Català de Caminades de Resistència (CCCR) del Federació d'Entitats Excursionistes de Catalunya (FEEC).
Organitzada des del 1972, i amb un recorregut de més de 45 quilòmetres de distància, que cal completar en un temps màxim de catorze hores, té lloc íntegrament pels paratges del Parc Natural del Montseny. Comença a la població d'Aiguafreda i arriba fins a Gualba. Tot el traçat està senyalitzat i l'organització incorpora temporalment aquelles indicacions addicionals en els punts que considera necessaris, i les retira en finalitzar la travessa, respectant les mesures mediambientals. L'itinerari passa per llocs emblemàtics del massís, com ara els cims del Turó de Tagamanent, del Matagalls, de les Agudes i del Turó de l'Home.

## Referències

* ↑ «Travessa del Montseny». Catalunya Convention Bureau (CCB). Agència Catalana de Turisme. [Consulta: 25 febrer 2023].
* ↑ «47a Travessa del Montseny». Federació d'Entitats Excursionistes de Catalunya (FEEC). [Consulta: 25 febrer 2023].
* ↑ «Celebrada la 45a Travessa del Montseny organitzada pel Club Excursionista Caminaires de Vilamajor». Ajuntament de Sant Antoni de Vilamajor. [Consulta: 25 febrer 2023].

## Enllaços externs

* Travessa del Montseny